
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Α.Π. 66 (1) 


Καθορισμός αρμοδιοτήτων του Υφυπουργού στον Πρωθυ¬ 
πουργό Αντώνη Λιβάνη; 

Ο ΠΡΩΘΥΠΟΥΡΓΟΣ 
Έχοντας υπόψη: 

1. Τις διατάξεις του άρθρου 83 (παρ. 2) του Συντάγμα¬ 
τος. 

2. Τις διατάξεις των άρθρων 13 και 16 (παρ. 2 και 5) του 
Ν. 1558/1985 «Κυβέρνηση και Κυβερνητικά Όργανα» 
(ΦΕΚ Α' 137). 

3. .Τις διατάξεις του Νόμου 1299/1982 «Οργάνωση 
Υπηρεσιών Πρωθυπουργού» (ΦΕΚ Α'129). 

4. Την Υ1197/1990 απόφαση του Πρωθυπουργού «Σύ¬ 
σταση θέσης Υφυπουργού στον Πρωθυπουργό (ΦΕΚ Β' 
625). 

5. Την Υ1236/1990 απόφαση του Πρωθυπουργού «Σύ¬ 
σταση Πολιτικού Γραφείου Υφυπουργού στον Πρωθυ¬ 
πουργό και σύσταση θέσεων μετακλητών υπαλλήλων, ει¬ 
δικών συμβούλων και συνεργατών» (ΦΕΚ Β' 837). 

6. Το Π,Δ. 455/13.10.1993 (ΦΕΚ Α' 189), με το οποίο 
διορίστηκε ο Αντώνης Λιβάνης Υφυπουργός στον Πρωθυ¬ 
πουργό. 

7. Το άρθρο 27 του Ν. 2081 /1992 (ΦΕΚ Α' 154), με το 
οποίο προστέθηκε άρθρο 29Α στο Ν. 1558/1985 και το 
γεγονός ότι από την παρούσα δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Άρθρο 1 

Στον Υφυπουργό στον Πρωθυπουργό Αντώνη Λιβάνη 
αναθέτουμε την άσκηση των παρακάτω αρμοδιοτήτων 
που αναφέρονται: 

1. (α) Στις διατάξεις των άρθρων 5 (παρ. 2), 6, 9, 12 και 
13 (παρ. 2) του Ν. 1299/1982 «Οργάνωση Υπηρεσιών 
Πρωθυπουργού» και του άρθρου 8 του Ιδιου νόμου, εφό¬ 
σον τά προβλεπόμενα σ’ αυτό συμβούλια, επιτροπές ή 
ομάδες εργασίας συγκροτούνται από δημόσιους λειτουρ¬ 
γούς και υπαλλήλους, υπαλλήλους τραπεζών ή οργανι¬ 
σμών, καθώς και ιδιώτες εμπειρογνώμονες. Εξαιρείται το 
Ιδιαίτερο Γραφείο Πρωθυπουργού, οι σχετικές με το 
οποίο αρμοδιότητες παραμένουν στον Πρωθυπουργό. 

(β) Στην πλήρωση των θέσεων μετακλητών υπαλλήλων 
και ειδικών συμβούλων και συνεργατών του Πολιτικού 
Γραφείου Υφυπουργού στον Πρωθυπουργό. 

(γ) Στις διατάξεις του άρθρου 13 του Ν. 1558/1985 
«Κυβέρνηση και Κυβερνητικά Όργανα» (ΦΕΚ Α' 137). 

2. Στο πλαίσιο των αρμοδιοτήτων των περιπτώσεων (α) 
και (γ) της προηγουμένης παραγράφου, περιλαμβάνεται 
και η πρόταση έκδοσης ατομικών και κανονιστικών διαταγ¬ 
μάτων, η υπογραφή, η συνυπογραφή τους με άλλους 
Υπουργούς ή Υφυπουργούς, η έκδοση κανονιστικών και 
ατομικών αποφάσεων, καθώς και η έκδοση κοινών ατομι¬ 
κών ή κανονιστικών αποφάσεων με άλλους Υπουργούς ή 
Υφυπουργούς. 

Άρθρο 2 

Ο Υφυπουργός στον Πρωθυπουργό ασκεί τις Κοινοβου¬ 
λευτικές αρμοδιότητες για θέματα που έχουν σχέση με το 
Πολιτικό Γ ραφείο Πρωθυπουργού περιλαμβανομένης και 
της νομοθετικής πρωτοβουλίας. 

Άρθρο 3 

Οι αρμοδιότητες των άρθρων 5 (παρ. 2), 6 καιΊ 2 του Ν. 
1299/1982, του άρθρου 13 του Ν. 1558/1985, καθώς και 
η κατ’ άρθρο 2 νομοθετική πρωτοβουλία, μπορούν να 
ασκούνται παραλλήλως και από τον Πρωθυπουργό. 

Άρθρο 4 

ο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1993 
Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

-4- 

Αριθ. 2024 (2) 

Ανάθεση αρμοδιοτήτων στον Υφυπουργό Υγείας, Πρό¬ 
νοιας και Κοινωνικών Ασφαλίσεων Φοίβο Ιωαννίδη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη τις διατάξεις: 

1. Των άρθρων 81 και 83 (παρ. 2) του Συντάγματος. 

2. Των άρθρων 16 (παρ. 5) και 22 (παρ. 2 στοιχ. γ) του 
Νόμου 1558/1985 Κυβέρνηση και Κυβερνητικά Όργανα 
(Α' 137). 

3. Του Π.Δ. 455/1993 Διορισμός Υπουργών, Αναπλη¬ 
ρωτών Υπουργών και Υφυπουργών (Α' 189). 

4. Της 710/1992 απόφασης Πρωθυπουργού (Β' 712). 

5. Του άρθρου 27 του Ν. 2081/1992 (Α' 154) με το 
οποίο προστέθηκε άρθρο 29Α στο Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, αποφα¬ 
σίζουμε: 


Άρθρο 1 

α) Αναθέτουμε στον Υφυπουργό Υγείας, Πρόνοιας και 
Κοινωνικών Ασφαλίσεων Φοίβο Ιωαννίδη, τις αρμοδιότη¬ 
τες των Διευθύνσεων που συγκροτούν τη Γ ενική Γ ραμμα- 
τεία Κοινωνικών Ασφαλίσεων κατά τον εκάστοτε ισχύοντα 
Οργανισμό της, ως και την εποπτεία όλων των νομικών 
προσώπων, οργανισμών και Ιδρυμάτων που υπάγονται 
στον Τομέα Κοινωνικών Ασφαλίσεων καθώς και την αρμο¬ 
διότητα σύνθεσης, ανασύνθεσης και συγκρότησης των 
Διοικητικών Συμβουλίων των. 

β) Στις ανωτέρω αρμοδιότητες περιλαμβάνεται η νομο¬ 
θετική πρωτοβουλία οι κοινοβουλευτικές αρμοδιότητες, η 
αρμοδιότητα πρότασης για την έκδοση και υπογραφή κα¬ 
νονιστικών και ατομικών διαταγμάτων, έκδοσης πράξεων 
κανονιστικού ή ατομικού χαρακτήρα καθώς και η συνυπο- 
γραφή κανονιστικών και ατομικών διαταγμάτων ή αποφά¬ 
σεων με άλλους Υπουργούς ή Υφυπουργούς για θέματα 
του Τομέα Κοινωνικών Ασφαλίσεων. Η νομοθετική πρω¬ 
τοβουλία και οι Κοινοβουλευτικές αρμοδιότητες μπορεί να 
ασκούνται παράλληλα και από τον Υπουργό. 

Άρθρο 2 

Όλες οι αρμοδιότητες που δεν περιλαμβάνονται στον 
ισχύοντα εκάστοτε Οργανισμό της Γενικής Γραμματείας 
Κοινωνικών Ασφαλίσεων, αλλά σε ειδικότερες επί μέρους 
διατάξεις και αφορούν τον Τομέα Κοινωνικών Ασφαλί¬ 
σεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1993 

Ο ΠΡΩΘΥΠΟΥΡΓΟΣ 

ΑΝΔΡΕΑΣ ΠΑΠΑΝΔΡΕΟΥ 

0 ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜΗΤΡΙΟΣ ΚΡΕΜΑΣΤΙΝΟΣ 

- 4 -·. 

Αριθ. Πιγ/2087 (3) 

Χορήγηση άδειας ασκήσεως επαγγέλματος Κοινωνικού 

Λειτουργού στον Τράμπαρη Γεώργιο του Αντωνίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Πιγ/2087/13.10.1993 έχει χο¬ 
ρηγηθεί στον Τράμπαρη Γεώργιο του Αντωνίου, άδεια 
ασκήσεως επαγγέλματος Κοινωνικού Λειτουργού. 

Αθήνα, 13 Οκτωβρίου 1993 

Με εντολή Υπουργού 

Ο Διευθυντής 
Γ. ΜΠΕΣΗΣ 

Αριθ. Πιγ/2092 (4) 

Χορήγηση άδειας ασκήσεως επαγγέλματος Κοινωνικής 
Λειτουργού στην Ασημακοπούλου Ιωάννα του Ευστα¬ 
θίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Πιγ/2092/14.10.1993 έχει χο¬ 
ρηγηθεί στην Ασημακοπούλου Ιωάννα του Ευσταθίου, 
άδεια ασκήσεως επαγγέλματος Κοινωνικού Λειτουργού. 

Αθήνα, 14 Οκτωβρίου 1993 

Με εντολή Υπουργού 
Ο Διευθυντής 
Γ. ΜΠΕΣΗΣ 

-- 4 --- 

Αριθ. Πιγ/2093 (5) 

Χορήγηση άδειας ασκήσεως επαγγέλματος Κοινωνικής 
Λειτουργού στη Χαριτάκη Ελένη του Ιωάννη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Πιγ/2093/14.10.1993 έχει χο¬ 
ρηγηθεί στη Χαριτάκη Ελένη του Ιωάννη, άδεια ασκήσεως 
επαγγέλματος Κοινωνικού Λειτουργού. 

Αθήνα, 14 Οκτωβρίου 1993 

Με εντολή Υπουργού 
Ο Διευθυντής 
Γ. ΜΠΕΣΗΣ 

--- 4 --- ■ 

Αριθ. Πιγ/2095 (6) 

Χορήγηση άδειας ασκήσεως επαγγέλματος Κοινωνικής 
Λειτουργού στη Μπακέλα Μαρία του Σεραφείμ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Πιγ/2095/14.10.1993 έχει χο¬ 
ρηγηθεί στη Μπακέλα Μαρία του Σεραφείμ, άδεια ασκή¬ 
σεως επαγγέλματος Κοινωνικού Λειτουργού. 

Αθήνα, 14 Οκτωβρίου 1993 

Με εντολή Υπουργού 
Ο Διευθυντής 
Γ. ΜΠΕΣΗΣ 

—— + - 

Αριθ. ΥΠΠΟ/ΔΙΟΙΚ/Α6/Φ 52/54512 (7) 

Μεταφορά οργανικής θέσης του κλάδου ΔΕ22 Φύλαξης - 
- Πληροφόρησης του Υπουργείου Πολιτισμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν'. 681/77 «Περί συστάσεως θέ¬ 
σεων προσωπικού και άλλων διατάξεων που αφορούν το 
Υπουργίο Πολιτισμού». 

2. Τις διατάξεις του Π.Δ. 941/77 «Περί Οργανισμού του 
Υπουργείου Πολιτισμού όπως τροποποιήθηκε με το Π.Δ 


369/88». 

3. Την με αριθμ. 49427/21.7.1982 (ΦΕΚ 755/Β7 
11.10.1982) απόφαση του ΥΠΠΟ, με την οποία κατανε- 
μήθηκαν οι μόνιμες οργανικές θέσεις κλάδων ΔΕ22, ΥΕ2, 
ΥΕ3 και ΥΕ5 σε Υπηρεσίες του Υπουργείου Πολιτισμού, 
και 

4: Το αριθμ. 1991/23.8.1993 έγγραφο της ΙΔ' Εφο¬ 
ρείας Προϊστορικών και Κλασσικών Αρχαιοτήτων, με το 
οποίο προτείνεται μεταφορά της οργανικής θέσης του 
Κλάδου ΔΕ22 Φύλαξης - Πληροφόρησης του ΥΠΠΟ, από 
τον χώρο Αβών, στον Αρχαιολογικό χώρο του Ιερού της 
Αρτέμιδος και του Απόλλωνα με έδρα το Καλαπόδι Λοκρί- 
δας, αποφασίζουμε: 

1, Τροποποιούμε την με αριθμ. 49427/21.7.1982 
(ΦΕΚ 755/ΒΥ11.10.1982) απόφαση με την οποία κατα- 
νεμήθηκαν οι οργανικές θέσεις των κλάδων ΔΕ22, ΥΕ2, 
ΥΕ3 και ΥΕ5 στην Κεντρική και τις Περιφερειακές Υπηρε¬ 
σίες του Υπουργείου Πολιτισμού, όπως τροποποιήθηκε 
μεταγενέστερα και μεταφέρουμε την μία (1) οργανική 
θέση που προβλεπόταν στο χώρο Αβών της ΙΔ' Εφορείας 
Προϊστορικών και Κλασσικών Αρχαιοτήτων, στον Αρχαιο¬ 
λογικό χώρο του Ιερού Αρτέμιδος και του Απόλλωνα με 
έδρα το Καλαπόδι Λοκρίδος της ίδιας Εφορείας. 

2. Κατά τα λοιπά εξακολουθεί να ισχύει η ανωτέρω από¬ 
φαση του ΥΠΠΟ, όπως έχει τροποποιηθεί μεταγενέ¬ 
στερα. 

Η άπόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1993 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 

- 4 --■" 

Αριθ. 36816 (8) 

Ανάκληση της 34797/30.9.1993 απόφασης Υφυπουργού 
Πολιτισμού. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. α) Του Α.Ν. 397/68 «Περί επανασυστάσεως της 
Γ.Γ.Α. και των αρμοδιοτήτων αυτής». 

β) Του Ν. 1558/1985 «Κυβέρνηση και Κυβερνητικά 
Όργανα». 

γ) Του Ν. 1646/1986 «Μέτρα πρόσληψης και καταστο¬ 
λής της βίας στους αθλητικούς χώρους και άλλες διατά¬ 
ξεις άρθρο 25». 

2. Την. υπ’ αριθμ. 34797/30.9.1993 απόφαση του Υφυ¬ 
πουργού Πολιτισμού «Παράταση θητείας του Αναπληρωτή 
Συντονιστή Διευθυντή στον Οργανισμό Προγνωστικών 
Αγώνων Ποδοσφαίρου (ΟΠΑΠ) Ν. Παπαστύλου» (ΦΕΚ 
821/Β77.10.1983). 

3. Την υπ' αριθμ. 54567/22.10.1993 κοινή απόφαση 
του Πρωθυπουργού και της Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώργιο 
Λιάνη», αποφασίζουμε: 

Ανακαλούμε την υπ’ αριθ. 34797/30.9.1993 απόφαση 
επειδή είναι αντίθετη με την Π.Υ.Σ. 141/1993 και απαλ¬ 
λάσσουμε από τα καθήκοντά του, το Ν. Παπαστύλο - Ανα¬ 
πληρωτή Συντονιστή Διευθυντή στον Οργανισμό Προγνω¬ 
στικών Αγώνων Ποδοσφαίρου (Ο.Π.Α.Π.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 1993 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
- -4 - 

Αριθ. 22569 (9) 

Σύσταση ίδιου Νομικού Προσώπου στην Κοιν. Κεφαλο¬ 
βρύσου Ν. Λάρισας με την επωνυμία «Σχολική Επι¬ 
τροπή Δημοτικού Σχολείου & Νηπιαγωγείου Κεφαλο- 
βρύσου». 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α. Του άρθρου 187 του Π.Δ. 323/1989 (ΔΚΚ), 
β. Του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις», 
γ. Του άρθρου 2 του Ν. 2081/1992, 
δ. Του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες», 
ε. Του άρθρου 11 του Ν. 2130/1993. 

2. Την αριθ. 26/1993 απόφαση του Κοινοτικού Συμβου¬ 
λίου Κεφαλοβρύσου. 

3. Την αριθ. 6332/1993 απόφασή μας «Παροχή έγκρι¬ 
σης υπογραφής στο Δ/ντή Εσωτερικών Με εντολή Νο¬ 
μάρχη», αποφασίζουμε: 

1. Συστήνουμε ίδιο Νομικό Πρόσωπο με την επωνυμία 
«Σχολική Επιτροπή Δημοτικού Σχολείου και Νηπιαγωγείου 
Κεφαλοβρύσου». 

Το ανωτέρω Νομικό Πρόσωπο θα διοικείται από 7μελές 
Συμβούλιο απότελούμενο από: α) τον εκάστοτε Πρόεδρο 
της Κοινότητας, ως Πρόεδρο, 
β) τον εκάστοτε Δ/ντή του Δημοτικού Σχολείου, 
γ) τον εκάστοτε Δ/ντή του Νηπιαγωγείου, 
δ) τους εκάστοτε εκπροσώπους των Συλλόγων Γονέων 
και Κηδεμόνων των ανωτέρω σχολικών μονάδων και 
ε) από δύο (2) δημότες. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή σχολικής επιτροπής λή¬ 
γει με τη λήξη της δημοτικής και κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και το Γραμματέα του. 

4. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β. Η αμοιβή καθαριστριών. 

γ. Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ. Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 


ε. Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ. Η λήψη κάθε άλλου μέτρου που κρίνεται αναγκαίο 
για την στήριξη της διοικητικής λειτουργίας των σχολικών 
μονάδων. 

5. Πόροι της σχολικής επιτροπής είναι: 
α. Η ετήσια επιχορήγηση του Κράτους, 
β. Η ετήσια επιχορήγηση της Κοινότητας με 1.000.000 
δραχμές. 

γ. Κάθε είδους εισφορές, δωρεές, κληρονομιές και 
κληροδοσίες. 

7. Το Νομικό Πρόσωπο εκπροσωπείται στο δικαστήριο 

κάι σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. ' 

8. Κάλυψη δαπάνης. 

Από τις διατάξεις αυτής της απόφασης δημιουργείται 
δαπάνη σε βάρος του προϋπολογισμού της Κοινότητας 
Κεφαλοβρύσου ύψους 1.000.000 δραχμών για το τρέχον 
οικονομικό έτος και 1.000.000 δραχμές για καθένα από 
τα επόμενα οικονομικά έτη. Για τη δαπάνη αυτή έχει εγ¬ 
γράφει πίστωση στον προϋπολογισμό της Κοινότητα Κε¬ 
φαλοβρύσου με στοιχεία Κ.Α. 212.1,. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 14 Οκτωβρίου 1993 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 
-♦- 

Αριθ. 17505 (10) 

Μεταβίβαση άδειας λειτουργίας Μαιευτικής Γυναικολογι- 
κής Κλινικής στη Λάρισα. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις: α) Του Ν. 3200/55 «Περί διοικητικής 
αποκεντρώσεως όπως τροποποιήθηκε και συμπληρώ¬ 
θηκε μεταγενέστερα». 

β) Του άρθρου 22 του Π.Δ. 247/21.6.1991 (ΦΕΚ 93/ 
21.6.1993 τ.Α') Μεταβίβαση άδειας ίδρυσης και λειτουρ¬ 
γίας κλινικής. 

2. Την αριθμ. 15534/4.12.1979 απόφαση της Νομαρ¬ 
χίας Λάρισας με την οποία χορηγήθηκε άδεια λειτουργίας 
Ιδιωτικής Μαιευτικής Γυναικολογικής κλινικής στη Λάρισα 
Ηπείου 78 και Ασκληπιού με την επωνυμία ΙΔΙΩΤΙΚΟ 
ΜΑΙΕΥΤΗΡΙΟ ΛΑΡΙΣΗΣ Η ΥΓΕΙΑ δυνάμεως 20 κλινών 
στους Μαιευτήρες Γυναικολόγους Ιατρούς, Γεώργιο 
Σούρλα, Βασίλειο Καρύδα, Γεώργιο Πίσσα Ο.Ε. με επιστη¬ 
μονικούς υπευθύνους τους ίδιους και διοικητική υπευθυ¬ 
νότητα του Ιατρού Γεωργίου Σούρλα. 

3. Την αριθμ. 4370/23.3.1983 απόφαση της Νομαρχίας 
Λαρίσης με την οποία έγινε η αύξηση των κλινών της ίδιας 
κλινικής από 20 σε 30 κλίνες. 

4. Τις από 18.10.1993 υπεύθυνες δηλώσεις των ιατρών 
Βασιλείου Καρύδα και Γ εωργίου Πίσσα με τις οποίες πα¬ 
ραιτούνται από επιστημονικοί υπεύθυνοι της εν λόγω κλι¬ 
νικής και δέχονται να μεταβιβασθεί η άδεια λειτουργίας 
στους ιδιοκτήτες της κλινικής Γεώργιο Σούρλα ιατρό 
Μαιευτήρα Γυναικολόγο και στη σύζυγό του Μαρία 

Σούρλα συζ. Γεωργίου. 

5. Την από 15.10.1993 αίτηση του ιατρού Γ. Σούρλα και 
της συζύγου του Μαρίας Σούρλα με την οποία ζητάνε να 
μεταβιβασθεί η άδεια της ανωτέρω κλινικής εις τους 
ιδίους με την επιστημονική και διοικητική υπευθυνότητα 
του Μαιευτήρα Γυναικολόγου ιατρού Γεωργίου Σούρλα, 
αποφασίζουμε: 

1. Μεταβιβάζουμε την άδεια λειτουργίας της Ιδιωτικής 
Μαιευτικής Γυναικολογικής Κλινικής δυνάμεως 30 κλινών 
με την επωνυμία ΙΔΙΩΤΙΚΟ ΜΑΙΕΥΤΗΡΙΟ ΛΑΡΙΣΗΣ Η 
ΥΓΕΙΑ στη Λάρισα οδός Ηπείρου 78 και Ασκληπιού, από 
τους Μαιευτήρες Γυναικολόγους ιατρούς Γεώργιο 
Σούρλα, Βασίλειο Καρύδα και Γεώργιο Πίσσα στους ιδιο¬ 
κτήτες της άνω κλινικής ήτοι Γεώργιο Σούρλα και Μαρία 
Σούρλα συζ. Γεωργίου με την επιστημονική και διοικητική 
υπευθυνότητα του ιατρού Μαιευτήρα Γυναικολόγου Γε¬ 
ωργίου Σούρλα. 

2. Κατά τα λοιπά ισχύει ως έχει η αριθμ. 4370/ 
23.3.1983 απόφασή μας. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Οκτωβρίου 1993 

, Ο Νομαρχεύων 
ΔΗΜ.ΚΑΛΑΦΑΤΑΚΗΣ 

-♦- 

Αριθ. 28631 (11) 

Ψήφιση Οργανισμού Εσωτερικής Υπηρεσίας της Κοινότη¬ 
τας ΑΜΜΟΥ Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981 «περί κυρώσεως 
του Κώδικος» περί καταστάόεως προσωπικού οργανισμού 
τοπικής αυτοδιοικήσεως». 

β) Του Νόμου 1586/1986 «Βαθμολογική διάρθρωση 
των θέσεων του Δημοσίου, νομικών προσώπων δημοσίου 
δικαίου και των Οργανισμών Τοπικής Αυτοδιοίκησης και 
άλλες διατάξεις». 

γ) Του Π.Δ. 37Α/1987 «μερική επέκταση διατάξεων, 
που ισχύουν για τους δημοσίους υπαλλήλους και τους 
υπαλλήλους των άλλων νομικών προσώπων δημοσίου δι¬ 
καίου και στους υπαλλήλους των Οργανισμών Τοπικής Αυ¬ 
τοδιοίκησης και προσαρμογή στις ρυθμίσεις του Ν. 1586/ 
1986», ως και αυτές του Π.Δ! 22/89. 

2) Την εγκύκλιο του Υπουργείου Προεδρίας της Κυβέρ¬ 
νησης αριθ. ΔΙΚΠΡ/Φ2/36/3210/1.4.1987 «Διευκρινή- 
σεις για την εφαρμογή του νέου βαθμολογίου». 

3) Τις όμοιες του Υπουργείου Εσωτερικών αριθ. α) 
53560/6.8.1987 «Ψήφιση Οργανισμών Εσωτερικής Υπη¬ 
ρεσίας (Ο.Ε.Υ.) Δήμων και Κοινοτήτων β) 75643/ 
1,6.7.1987 «Διευκρινήσεις στην εφαρμογή του νέου βαθ¬ 
μολογίου» καιγ) 27111/13.7.1987 «Διευκρινήσεις διατά¬ 
ξεις του Ν. 1586/1986». 

4) Το αριθ. 4403/20.1.1988 έγγραφο του ανωτέρω 
Υπουργείου. 

5) Την 28/22.7.93 απόφαση του Κ.Σ. Αμμου με. την 
οποία ψηφίστηκε ο Οργανισμός Εσωτερικής Υπηρεσίας 
της Κοινότητας. 

6) Την αριθμ. 6/6.9.93 σύμφωνη γνωμοδότηση του 


Υπηρεσιακού Συμβουλίου του άρθρου 14 παρ. 9 του Ν.· 
1586/86. 

7) Τις διατάξεις του άρθρ. 165 164 του ΔΚΚ (ΠΔ 323/ 
89), αποφασίζουμε: 

Εγκρίνουμε την αριθ. 28/22.7.93 απόφαση του Κ.Σ. 
Αμμου με την οποία ψηφίστηκε ο Οργανισμός Εσωτερι¬ 
κής Υπηρεσίας της Κοινότητας αυτής που υπήχθη στις 
διατάξεις του Α' μέρους Ν. 1188/81 με την αριθμ. 7/ 
9.4.93 απόφαση του Κ.Σ. και εγκρίθηκε με την αριθ. 
16110/18.6.93 απόφαση Νομάρχη (ΦΕΚ 499/Β/7.7.93) 
ως εξής: 

Άρθρο 1 

Οργάνωση Υπηρεσιών 

Η Υπηρεσία της Κοινότητας συγκροτείται άπό τη Γραμ- 
ματεία της Κοινότητας Προϊστάμενος της οποίας είναι ο 
Πρόεδρος της Κοινότητας. 

Άρθρο 2 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως ακολούθως: 

Α’ ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
ΚΑΤΗΓΟΡΙΑ ΔΕ ν 

ΚΛΑΔΟΣ ΔΕ ΔΙΟΙΚΗΤΙΚΟΥ 

Μία (1) θέση με βαθμούς Γ-Α (Διοικητικός) γραμματέας 
πλήρους μισθολογικής εξέλιξης.. Προσόντα διορισμού 
στην ανωτέρω θέση τα οριζόμενα από τις διατάξεις του 
37Α Π. Δ/τος (άρθρο 5) όπου και όπως αυτό τροποποιή¬ 
θηκε από το ίδιο 22/89 (Άρθρο 12). 

Άρθρο 3 

Καθήκοντα και αρμοδιότητες Γραμματέα 

α) Η τήρηση και διαφύλαξη του βιβλίου επίπλων και 
σκευών. 

β) Η τήρηση και διαφύλαξη των προβλεπομένων από το 
νόμο βιβλίων της Κοινότητας των φακέλλων του αρχείου 
και της σφραγίδας της Κοινότητας. 

γ) Η πρωτοκόλληση, ενέργεια και αρχειοθέτηση της αλ¬ 
ληλογραφίας της Κοινότητας, πλην της απορρήτου η 
οποία πρέπει να τεθεί υπόψη του Προέδρου της Κοινότη¬ 
τας και μετά να πρωτοκολληθεί. 

δ) Η τήρηση των πρακτικών των συνεδριάσεων του Κοιν. 
Συμβουλίου καθώς και η υπογραφή αυτών από τους Κοι¬ 
νοτικούς συμβούλους ως και η έκδοση αντιγράφων. 

ε) Η κατάρτιση μαζί με τον Πρόεδρο του σχεδίου του 
προϋπολογισμού η σύνταξη και η συνυπογραφή με τον 
Πρόεδρο της Κοινότητας των ^βεβαιωτικών καταλόγων 
επιβολής βεβαιώσεως και εισπράξεως (φόρων τελών και 
δικαιωμάτων) και εν γένει Κοινοτικών εσόδων και η λογι¬ 
στική υπηρεσία της Κοινότητας. 

στ) Η ενημέρωση του Προέδρου για την πορεία των οι¬ 
κονομικών της Κοινότητας και η προσυπογραφή με αυτόν 
των χρηματικών ενταλμάτων. 

ζ) Η προσυπογραφή όλων των σχεδίων και προς υπο¬ 
γραφή εγγράφων και όλων των πιστοποιητικών και πινά¬ 
κων σύμφωνα με την ισχύουσα νομοθεσία. 

η) Η επιμέλεια καταρτίσεως του προγράμματος τελέ- 
σεως Κοιν. εορτών και δεξιώσεων, 
θ) Η επιμέλεια και φροντίδα για την καλή λειτουργία των 

υπηρεσιών της Κοινότητας όπως υδρεύσεως, φωτισμού, 
καθαριότητας, και όποια δημιουργηθεϊ στο μέλλον. 

ι) Η τήρηση και διαφύλαξη των Μητρώων Αρρένων Δη¬ 
μοτολογίων και Ληξιαρχικών βιβλίων. 

ια) Η διεξαγωγή κάθε υπηρεσίας προς εξυπηρέτηση του 
πολίτη. 

ιβ) Οφείλει να ενεργεί σύμφωνα με τις εντολές του προ¬ 
έδρου, δύναται όμως όταν κατά τη γνώμη του δεν είναι 
ορθή και νόμιμος να φέρει αντίρηση. Εάν ο Πρόεδρος επι¬ 
μένει τότε ο γραμματέας υποχρεούται να διατυπώσει την 
γνώμη του επί του ίδιου σχεδίου ή δια παραπομπής να αι¬ 
τιολογήσει την άποψή του. Τότε ο Πρόεδρος κατά τη 
γνώμη του γραμματέα να αιτιολογήσει την εμμονή του και 
να γράφει « Ελαβα γνώση της γνώμης του Γραμματέα». 

ιγ) Ο Γραμματέας ελλείψει κλητήρα παραλαμβάνει και 
παραδίδει στο ταχυδρομείο την αλληλογραφία της Κοινό¬ 
τητας, επιδίδει και τοιχοκολεί τας διαφόρους προσκλή¬ 
σεις, αποφάσεις ανακοινώσεις κ.λπ. 

Από τις διατάξεις της απόφασης αυτής προκύπτει δα¬ 
πάνη σε βάρος του προϋπολογισμού της Κοινότητας Αμ¬ 
μου ύψους 2.000.000 περίπου. 

Η κατά τ’ ανωτέρω συγκροτούμενη υπηρεσία ασκεί τις 
αρμοδιότητες και τα ειδικότερα διαλαμβανόμενα στην 
ανωτέρω απόφαση του Κοινοτικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 13 Οκτωβρίου 1993 

Ο Νομαρχών Διευθυντής 
Γ. ΣΑΜΙΤΑΣ 

--♦-- 

Αριθ. 13035 (12) 

Μερική τροποποίηση της 13508/21.12.1992 απόφασης 
Νομάρχη Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του άρθρ. 32 του Ν. 4442/1929 «περί 
Στρατιωτικών και Ναυτικών Εισφορών και Ναυλώσεων» 
όπως τροποποιήθηκε με το άρθρ. 1 του Ν.Δ. 380/47 και 
το άρθρ. 12 του Ν.Δ. 611/77. 

2. Τις διατάξεις του Π.Δ. 115/84 «Διορισμός μελών των 
Διοικητικών Δικαστηρίων Στρατιωτικών Επιτάξεων». 

3. Την αριθμ. 13508/21.12.1992 απόφασή μας, με την 
οποία συγκροτήθηκε η Διοικητική Επιτροπή Στρατιωτικών 
Επιτάξεων Ν. Πέλλας. 

4. Το αριθμ. Φ. 851/3/50369/29.9.93 έγγραφο του Β' 
Σώματος Στρατού περί αντικαταστάσεως των μελών της 
ανωτέρω Επιτροπής, λόγω μετάθεσής τους, αποφασί¬ 
ζουμε: 

1. Τροποποιούμε μερικά την αριθμ. 13508/21.12.1992 
απόφασή μας μόνο ως προς το σημείο δ της περ. Β και 
ορίζουμε ως αναπληρωματικό μέλος της Διοικητικής Επι¬ 
τροπής Στρατιωτικών Επιτάξεων Ν. Πέλλας τον Τχη (ΠΖ) 
Πέτρο ΓΕΩΡΓΙΟΥ του ΤΕ Αριδαίας. 

2. Κατά τα λοιπά ισχύει η ανωτέρω απόφασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 15 Οκτωβρίου 1993 

Ο Νομάρχης 
ΝΙΚ. ΛΕΜΠΙΔΑΚΗΣ 

-—♦- 

Αριθ. 12817 (13) 

Τροποποίηση του ΟΕΥ του Δήμου Έδεσσας Ν. Πέλλας 
στις διατάξεις του Ν. 1586/86. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1 . Την αριθμ. 137/1993 απόφαση του Δημοτικού Συμ¬ 
βουλίου Έδεσσας που αφορά την τροποποίηση ΟΕΥ του 
Δήμου στις διατάξεις του Ν. 1586/86. 

2. Την σύμφωνη γνωμοδότηση του Υπηρεσιακού Συμ¬ 
βουλίου κρίσης Δημοτικών και Κοινοτικών Υπαλλήλων Ν. 
Πέλλας (αρθμ. πρακτικού 3/1/24.9.1993). 

3. Τις διατάξεις των άρθρων, α) 2, 12 και 320 του Ν. 
1188/81 β) 5 και 10 του Ν. 1476/84 γ) 26 του Ν. 1832/ 
1989. 

4. Τις διατάξεις του Ν. 1586/86 και το Π.Δ. 37α/87 και 
22/90, αποφασίζουμε: 

Εγκρίνουμε την αριθμ. 137/1993 απόφαση του Δημοτι¬ 
κού Συμβουλίου Έδεσσας που αφορά στην τροποποίηση 
του ΟΕΥ του Δήμου και συγκεκριμένα του άρθρου 5 αυτού 
ως κατωτέρω: 

« Αρθρο Ιο 

Διάρθρωση Υπηρεσιών 

Η Υπηρεσία του Δήμου Έδεσσας διαρθρώνεται ως κα¬ 
τωτέρω: 

α. Γ ραφείο Γ ενικού Γ ραμματέα 

β. Διεύθυνση 

γ. Γ ραφείο Ειδικού Συνεργάτη». 

II. Το άρθρο 2ο του ΟΕΥ αντικαθίσταται ως εξής: 

« Αρθρο 2ο 

Αρμοδιότητες Γ ραφείου Γ ενικού Γ ραμματέα 

Ο Γ ενικός Γ ραμματέας προίσταται μετά το Δήμαρχο 
όλων των υπηρεσιών του Δήμου και προσυπογράφει τα 
από το Δήμαρχο υπογραφόμενα έγγραφα, διεκπεραιώνει 
δε κάθε εργασία που ανάγεται στις αρμοδιότητες και στα 
καθήκοντα του». 

Ι|Ι. Τα άρθρα 2ο, 3ο, 4ο, 5ο, 6ο, 7ο, 8ο και 9ο του ΟΕΥ 
αναριθμούνται σε 3ο, 4ο, 5ο, 6ο, 7ο, 8ο, 9ο και 10ο. 

IV. Η παράγραφος Β του αναριθμημένου άρθρου 7ου 
του ΟΕΥ αντικαθίσταται, ως εξής: 

«Β. Προσωπικό Ειδικών Κατηγοριών: 

α. Μια (1) θέση μετακλητού Γενικού Γραμματέα. 

β. Μία (1) θέση Ειδικού Συνεργάτη». 

Ορίζει ότι κατά τα λοιπά ισχύει ως έχει ο ΟΕΥ του Δήμου 
Έδεσσας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Έδεσσας 
500.000 δρχ. περίπου για το τρέχον έτος 1993 και 
2.800.000 δρχ. για κάθε ένα από τα επόμενα οικονομικά 
έτη. 

Υπάρχει εγγεγραμμένη πίστωση στον προϋπολογισμό 

του Δήμου Έδεσσας και στον Κ.Α. 05/111.1 για την αντι¬ 
μετώπιση της ανωτέρω δαπάνης. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Έδεσσα, 8 Οκτωβρίου 1993 

Ο Νομάρχης κ.α.α. 

ΕΛ. ΛΑΣΚΗΣ 

-♦—- 

Αριθ. 1467 (14) 

Ειδική αναγνώριση σωματείου ως Φιλανθρωπικού στον Ν. 
Ροδόπης. 


ζουμε ως Προέδρο του Διοικητικού Συμβουλίου της Σχολι¬ 
κής Επιτροπής Γυμνασίου, Δημοτικού Σχολείου και Νη¬ 
πιαγωγείου Μεγαλοχωρίου τον αρχαιότερο Δ/ντή των πα¬ 
ραπάνω σχολείων κοινότητας Μεγαλοχωρίου, κατά τα 
λοιπό ισχύει η ανωτέρω μνημονευόμενη αριθμ. 15543/ 
16.8.93 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 7 Οκτωβρίου 1993 

Ο Νομάρχης 
Γ. ΠΑΠΑΒΑΣΙΛΕΙΟΥ 

- 4 - 


Ο ΝΟΜΑΡΧΗΣ ΡΟΔΟΠΗΣ Αριθ . 20568 


(16) 


Έχοντας υπόψη: 

Τις διατάξεις: 

Ι.α) Του Ν. 3200/55 «περί διοικητικής αποκεντρώ- 
σεως» όπως τροποποιήθηκε και συμπληρώθηκε μεταγε¬ 
νέστερα. 

β) Του Ν. Δ/τος 1111 /72 «Περί Φιλανθρωπικών Σωμα¬ 
τείων» και ειδικότερα το κεφάλαιο Β' άρθρο 18 «Ειδικώς 
αναγνωρισμένα Φιλανθρωπικά Σωματεία». 

γ) Του Π. Δ/τος 465/25.10.84 «περί μεταβιβάσεως αρ¬ 
μοδιοτήτων του Υπουργού Υγείας Πρόνοιας και Κοιν. 
Ασφαλίσεων στους Νομάρχες» κεφ. Β' παρ. 1. 

2. Την αριθ. 1467/16.2.93 αίτηση του Φιλανθρωπικού 
Σωματείου «Φιλόπτωχος Αδελφότης Κυριών και Δ/δων 
Κομοτηνής», αποφασίζουμε:§ 

Αναγνωρίζουμε το Φιλανθρωπικό Σωματείο «Φιλόπτω¬ 
χος Αδελφότης Κυριών και Δ/δων Κομοτηνής», ως ειδικώς 
αναγνωρισμένο Φιλανθρωπικό Σωματείο, σύμφωνα με τις 
διατάξεις του κεφ. Β' του Ν.Δ. 1111/72. 

2. Από την αναγνώριση του παραπάνω Σωματείου, θα 
πρέπει να αναγράφεται υποχρεωτικά κάτω από τον τίτλο η 
φράση «ΕΙΔΙΚΩΣ ΑΝΕΓΝΩΡΙΣΜΕΝΟΥ ΩΣ ΦΙΛΑΝΘΡΩΠΙ¬ 
ΚΟΝ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 28 Μαΐου 1993 

Ο Νομάρχης 
ΚΩΝ. ΣΙΑΤΡΑΣ 

-4- 

Αριθ. 18702 (15) 

Τροποποίηση της 15543/16.8.93 απόφασης Νομάρχη 

Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Την αριθμ. 15543/16.8.93 απόφασή μας «Σύσταση 
ίδιου Νομικού Προσώπου στην Κοινότητα Μεγαλοχωρίου» 
με την επωνυμία «Σχολική Επιτροπή Γ υμνασίου, Δημοτι¬ 
κού Σχολείου και Νηπιαγωγείου». 

2. Τις διατάξεις του άρθρου 8 παρ. 8 του Ν. 2158/93 
«Εκσυγχρονισμός του Ιδρύματος Κρατικών Υποτροφιών 
(Ι.Κ.Υ.) και άλλες διατάξεις, σύμφωνα με τις οποίες στις 
σχολικές επιτροπές της παρ. 8 του άρθρου 5 του Ν. 1844/ 
90, ως Πρόεδρος ορίζεται ο Διευθύντής του οικείου σχο¬ 
λείου, στα δε συστεγαζόμενα σχολεία ο αρχαιότερος διευ¬ 
θυντής αυτών, αποφασίζουμε: 

Τροποποιούμε τη 15543/16.8.93 απόφασή μας και ορί¬ 


Σύσταση ίδιου νομικού προσώπου στην Κοινότητα Τρικ- 
καίων Ν. Τρικάλων με την επωνυμία «Σχολική Επιτροπή 
29ου Νηπιαγωγείου του Δήμου ΤρικκαΙων» του Νομού 
Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 


Έχοντας υπόψη: 

1. Τις διατάξεις: 

α) Την παραγ. 8-15 του άρθρ. 5.του Ν. 1894/1990 «Για 
την Ακαδημία Αθηνών και άλλες εκπαιδευτικές διατάξεις» 
(Α' 110) και β) του άρθρου 187 του Δημ. και Κοιν. Κώδικα 
(Π.Δ. 323/1989 τ.Α'146). 


2. Την αριθμ. 192/93 απόφαση του Δημοτικού Συμβου¬ 
λίου του Δήμου ΤρικκαΙων του Νομού Τρικάλων και σύ¬ 
σταση Σχολικής Επιτροπής, αποφασίζουμε: 

1. Συνιστούμε στο Δήμο Τρικκαίων του Νομού Τρικάλων 
ίδιο νομικό πρόσωπο με την επωνυμία «Σχολική Επιτροπή 
του 29ου Νηπιαγωγείου του Δήμου Τρικκαίων Ν. Τρικά¬ 
λων. 

Η συνιστώμενη με την απόφαση αυτή σχολική επιτροπή 
διοικείται από 3/μελές διοικητικό συμβούλιο, αποτελοϋ- 
μενο από: 

α. Ένα Δημοτικό Σύμβουλο που ορίζεται με απόφαση 
του Δημοτικού Συμβουλίου. 

β. Τη Δ/ντρια του Νηπιαγωγείου ως Πρόεδρος. 

γ. Ένα εκπρόσωπο του συλλόγου γονέων και κηδεμό¬ 
νων του Νηπιαγωγείου. 

Δεν ορίζεται εκπρόσωπος της μαθητικής κοινότητας 
γιατί δεν υπάρχει. 

Η θητεία του πρώτου Διοικητικού Συμβουλίου της συνι- 
στωμένης με την απόφαση αυτή Σχολικής Επιτροπής λή¬ 
γει με την λήξη της Δημ. και Κοιν. περιόδου 1991-1994. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική και Κοινοτική περίοδο. 

3. Το Διοικητικό Συμβούλιό της Σχολικής Επιτροπής 
εκλέγει τον αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται, για την 
κάλυψη των δαπανών λειτουργίας 1 ; θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 

β. Η αμοιβή καθαριστριών. 

γ. Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ. Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον οργανισμό Σχολικών κτιρίων των Σχο- 

λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
^σχολικές βιβλιοθήκες. 

ε. Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων καί 
στ. Η λήψη κάθε άλλου μέτρου που κρίνεται αναγκαίο 
για την στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, -δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

.7. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου, το ύψος της 
οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 15 Οκτωβρίου 1993 
Ο Νομαρχών Διευθυντής 
Ν. ΝΙΚΟΛΑΪΔΗΣ 

-*-- 

Αριθ. ΕΣ Τ.Τ. 12939 (17) 

Υπαγωγή του προσωπικού της Κοιν. Ψαράδων Ν. Φλώρι¬ 
νας στις διατάξεις του Ν. 1188/81. 

Ο ΝΟΜΑΡΧΗΣ ΦΛΩΡΙΝΑΣ 
Με την ΕΣ 12939/13.10.1993 απόφαση του Νομάρχη 
Φλώρινας που εκδόθηκε σύμφωνα με τις διατάξεις του 
άρθρου 3 του Ν. 1188/81 όπως αυτές τροποποιήθηκαν με 
τις όμοιες του άρθρου 30 παρ. 1 του Π.Δ. 37α/86 και μετά 
την 9/1/1.10:1993 σύμφωνη γνωμοδότηση του Υπηρε¬ 
σιακού Συμβουλίου του άρθρου 14 παρ. 9 του Ν. 1586/86 
υπάγεται στις διατάξεις του Α’ μέρους του Ν. 1188/81, το 
τακτικό προσωπικό της Κοινότητας Ψαράδων ύστερα και 
από την αριθμ. 17/93 γνώμη του Κοι/κού Σ/λίου αυτής 
από τις διατάξεις αυτής της απόφασης, προκαλείται δα¬ 
πάνη σε βάρος τού προϋπολογισμού της Κοινότητας Ψα¬ 
ράδων, το ύψος της οποίας δεν μπορεί να προσδιορι- 
σθεί. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Φλώρινα, 13 Οκτωβρίου 1993 
Ο Νομαρχών κ.α.α. 

Ο Διευθυντής 

ΑΓΓΕΛΟΣ ΑΣΗΜΑΚΟΠΟΥΛΟΣ 
' -- ' 

Αριθ. 13354 (18) 

Τροποποίηση συστατικής πράξης ΝΠΔΔ της Κοιν. Δεσφί- 

νας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Διατάξεις του άρθρου 187 του Δημοτικού και Κοινοτι¬ 


κού Κώδικα (Π.Δ. 323/89). 

2. Τις διατάξεις του Ν. 423/1976 «Περί γυμναστηρίων 
και ρυθμίσεως θεμάτων αφορώντων εις τον εξωσχολικό 
αθλητισμό όπως αυτές τροποποιήθηκαν με την παρ. 2 του 
άρθρου 50 του Ν. 1832/1989». 

3. Την 138/1993 απόφαση του Κοινοτικού Συμβουλίου 
Δεσφίνας, αποφασίζουμε: 

Τροποποιώντας τη 13931/21.11.1989 απόφασή μας 
Σύσταση αθλητικού και Πνευματικού Κέντρου Δεσφίνας 
αντικαθιστούμε το άρθρο 2 αυτής ως εξής: 

2. Σκοπός του Νομικού Προσώπου είναι: 

α. Η διαχείριση και λειτουργία των Κοινοτικών Γυμνα- 
στηρίων. 

β. Η διαχείριση και λειτουργία της Κοινοτικής Βιβλιοθή¬ 
κης. 

γ. Η οργάνωση μόνιμων Πολιτιστικών εκδηλώσεων. 

δ. Η οργάνωση και λειτουργία Κέντρου Νεολαίας. 

ε. Η οργάνωση και λειτουργία Κοινοτικής Φιλαρμονι¬ 
κής. 

στ. Η οργάνωση και λειτουργία Κοινοτικής Χορωδίας. 

ζ. Η οργάνωση και λειτουργία Μουσείου και Πινακοθή¬ 
κης. 

η. Η οργάνωση και λειτουργία Κοινοτικού θεάτρου. 

θ. Η οργάνωση και λειτουργία Χορευτικού Τμήματος. 

Κατά τα άλλα ισχύει η 13931/21.11.1989 συστατική 
μας πράξη. 

Από τις διατάξεις της παρούσας δεν προκαλείται δα¬ 
πάνη εις βάρος του Δημοσίου ή της Κοινότητας. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Άμφισσα, 21 Οκτωβρίου 1993 
Ο Νομαρχών Διευθυντής 
ΒΑΣ, ΝΙΚΟΛΕΤΟΣ 

-♦- 


ΔΙΟΡΘΩΣΕΙΣ ΣΦΑΛΜΑΤΩΝ 

(19) 

Διόρθωση σφάλματος στην απόφαση 2058426/7498/ 
0023 της 15.9.1993 του Υπουργού Οικονομικών, που δη- 
μοσιεύθηκε στο ΦΕΚ 761/τεύχος Β730.9.1993, διορθώ¬ 
νεται το εσφαλμένο: «6. Η αξίωση των κομιστών για μεν το 
κεφάλαιο υπόκειται σε δεκαετή παραγραφή που αρχίζει 
από την ημερομηνία πληρωμής που αναγράφεται στο 
κάθε τοκομερίδιο», στο ορθό «6. Η αξίωση των κομιστών 
για μεν το κεφάλαιο υπόκειται σε δεκαετή παραγραφή 
που αρχίζει από την ημερομηνία λήξεως του τίτλου, για δε 
τους τόκους σε πενταετή παραγραφή, που αρχίζει από την 
ημερομηνία πληρωμής που αναγράφεται στο κάθε τοκο¬ 
μερίδιο». 

(Από το Υπουργείο Οικονομικών) 
-♦- 


( 20 ) 


Στην Φ. 121 /Β3/1638/29.6.1993 απόφαση του Υπουρ¬ 
γού Εθνικής Παιδείας και θρησκευμάτων, που δημοσιεύ¬ 
τηκε στο ΦΕΚ 512/9.7.93 (τ.Β') επιφέρεται η πιο κάτω 
διόρθωση: 

Στη σελίδα 5605 μετά την παρ. 34 προστίθεται η παρα- 
λειφθείσα φράση: «ΕΚΔΟΣΕΙΣ ΑΘΑΝΑΣΟΠΟΥΛΟΣ Κ.». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




